paragraph_text: Makemake (simbol: ),<ref> službeno poznat pod imenom (136472) Makemake, je patuljasti planet i jedan od najvećih objekata u Kuiperovom pojasu. Makemake ima promjer od 2/3 promjera Plutona, ima jedan satelit S/2015 (136472) 1 i spada među najhladnije objekte u Sunčevom sustavu s prosječnom temperaturom na površini od 30 K (-243°C). Patuljasti planet otkrio je 31. ožujka 2005. godine tim pod vodstvom Michaela Browna. Otkriće Makemakea je obznanjeno 29. srpnja 2005., a u srpnju 2008. proglašen je patuljastim planetom. Makemake je ime dobio po bogu Makemakeu iz Rapanuiške mitologije.